

**РЕПУБЛИКА БЪЛГАРИЯ**

ОБЛАСТЕН УПРАВИТЕЛ НА ОБЛАСТ ТЪРГОВИЩЕ

**ЗАПОВЕД**

№ 243

гр. Търговище, 17.06.2022 г.

 На основание чл. 19б, ал. 1 и ал. 5, т. 1 от Закона за водите, във връзка и в съответствие с указанията в писмо изх. №91-00-92/12.12.2019 г. на Министъра на икономиката и Министъра на регионалното развитие и благоустройството, писмо изх. №УСЯ-188/06.03.2020 г. на Изпълнителния директор на ДП „Управление и стопанисване на язовири“, указателни писма с изх. №№ДС-03-16-35-19 от 16.03.2020 г., ДС-03-16-35-21/25.03.2020 г. на Областния управител на област Търговище, указателно писмо с изх. №ДС-03-16-76-9/23.03.2021 г. на За Областния управител на област Търговище, във връзка с т. 5 от Таблица за собственост на язовирите – област Търговище с вх. №ДС-03-16-35-37/15.07.2020 г. на инж. Красимир Кръстев – Ръководител на Регионално звено, поделение Варна на Държавно предприятие "Управление и стопанисване на язовири", писмо с изх. №ДС-03-04-6-1/23.05.2022 г. на Областния управител на област Търговище до Кмета на община Търговище, писмо с изх. №ДС-03-04-6-2/23.05.2022 г. на Областния управител на област Търговище до Началника на СГКК - Търговище, писмо с вх. №ДС-03-04-6-4/03.06.2022 г. на Началника на СГКК – Търговище, писмо с вх. №ДС-03-04-6-5/09.06.2022 г. на Кмета на община Търговище, Техническа експертиза вх. №ДС-03-04-6-6/13.06.2022 г. на инж. Н. А. А. **-** Вещо лице по списъка на Окръжен съд – Варна и Констативен протокол от оглед на язовирна стена от 26.04.2021 г. за проверка и създадената организация за експлоатация на язовирната стена и съоръженията към нея на комисия назначена със Заповед №РД-З-393/21.04.2021 г. на Кмета на община Търговище

**НАРЕЖДАМ:**

**І.** Отказвам да приема предложението (обективирано в Заявление вх. №ДС-03-04-6/19.05.2022 г.) за безвъзмездно прехвърляне в собственост на държавата на поземлени имоти – публична общинска собственост, както следва:

1. ПИ с идентификатор 15895.8.24 (идентичен с имот 000075 по план за земеразделяне), с площ 22 111 кв.м., находящ се в село Голямо Ново, община Търговище по последно изменение на КККР засягащо поземления имот със Заповед 18-6843/23.06.2021 г. на Началника на СГКК - Търговище, с трайно предназначение на територията: Територия, заета от води и водни обекти, с начин на трайно ползване: Язовир, подробно описан в АОС №1141/10.08.2021 г.

2. ПИ с идентификатор 15895.5.10 (идентичен с имот 005010 по план за земеразделяне), с площ 746 кв.м., находящ се в село Голямо Ново, община Търговище по последно изменение на КККР засягащо поземления имот със Заповед 18-6843/23.06.2021 г. на Началника на СГКК - Търговище, с трайно предназначение на територията: Територия, заета от води и водни обекти, с начин на трайно ползване: За друг вид водно течение, водна площ, съоръжение, подробно описан в АОС №1142/10.08.2021 г.

3. ПИ с идентификатор 15895.5.11 (идентичен с имот 000362 по план за земеразделяне, образуван от делба на имот 000360, предишен идентификатор на ПИ 15895.5.9)с площ 2 506 кв.м., находящ се в село Голямо Ново, община Търговище по последно изменение на КККР засягащо поземления имот със Заповед 18-6843/23.06.2021 г. на Началника на СГКК - Търговище, с трайно предназначение на територията: Територия, заета от води и водни обекти, с начин на трайно ползване: За друг вид водно течение, водна площ, съоръжение, подробно описан в АОС №1143/10.08.2021 г.

**МОТИВИ ЗА ОТКАЗ:**

След като се запознах подробно със Заявление вх. №ДС-03-04-6 от 19.05.2022 г. с приложени към него: Преписи от Решение №7 по Протокол №4/30.01.2020 г. на Общински съвет – Търговище, Решение №7 по Протокол №26/26.08.2021 г., Актове за публична общинска собственост №№2181/13.01.2003 г., 204/19.04.2018 г. с вписване в акта на нови обстоятелства в т. 11 Забележки *„3.Язовир, включващ - водния обект, стена и преливник“,* 1141/10.08.2021 г. с вписване в акта на т. 3 Вид и описание на имота *„(водностопанска система – част от язовир „Голямо Ново“, включваща - водно огледало, воден откос, основен изпускател)“*, 1142/10.08.2021 г. с вписване в акта на т. 3 Вид и описание на имота *„(водностопанска система – част от язовир „Голямо Ново“, включваща - преливник)“*, 1143/10.08.2021 г. с вписване в акта на т. 3 Вид и описание на имота *„(водностопанска система – част от язовир „Голямо Ново“, включваща - въздушен откос и отводящ канал на основен изпускател)“*, проект от м. Март 2021 г. с обект 1. Явна фактическа грешка за ПИ №15895.5.7, 5.8, 5.9, 8.23, 8.24, 8.26 и 8.19 с. Голямо ново, общ. Търговище 2. Образуване на нови ПИ – преливник и язовирна стена /съгл. Чл. 53б от ЗКИР/ и тяхното съпоставяне със служебно събраните доказателства Техническа експертиза вх. №ДС-03-04-6-6 от 13.06.2022 г., изготвена от инж. Н. А. - Вещо лице по списъка на ВОС и на основание отправените запитвания към общинска администрация и СГКК – Търговище в писма изх. №№ДС-03-04-6-1/23.05.2022 г. и ДС-03-04-6-2/23.05.2022 г. на Областния управител на област Търговище, констатирах, следното:

С мое писмо изх. №ДС-03-04-6-1/23.05.2022 г. изисках да ми бъдат представени данни/документация *(примерно: геодезическо заснемане с обяснителна записка и проект за ЯФГ, геодезическа снимка на обекта* *с обяснителна записка и/или технически паспорт на обекта*), която е послужила за настъпилите промени към 23.06.2021 г. в квадратурата и очертанията на посочените по-горе поземлени имоти. Отделно, да ми бъдат предоставени и писмени доказателства за изпълнението от страна на общинска администрация на изискванията на чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

Искането беше изпълнено с приложени от община Търговище по заявлението проект отм. Март 2021 г. с обект 1. Явна фактическа грешка за ПИ №15895.5.7, 5.8, 5.9, 8.23, 8.24, 8.26 и 8.19 с. Голямо ново, общ. Търговище 2. Образуване на нови ПИ – преливник и язовирна стена /съгл. Чл. 53б от ЗКИР/ и съответните приложения към него *(същият проект е изпратен и от Началника на СГКК – Търговище).*

По данни от обяснителната записка към проекта, изготвена от правоспособно лице става ясно, че:

*„Обхват и цел на проекта: Обхват на проекта са ПИ №15895.5.7, 5.8, 5.9, 8.23, 8.24, 8.26 и 8.19. Цел на проекта е отстраняване на явна фактическа грешка. Засегнати имоти: ПИ №15895.5.7, 5.8, 5.9, 8.23, 8.24, 8.26 и 8.19. Основание за изменението: съгл. Чл. 53б от ЗКИР /явна фактическа грешка/.*

*Изпълнението на проекта: По искане на възложителя е извършено геодезическо заснемане за определяне на границите на язовир, преливник, язовирна стена и образуване на нови ПИ – преливник и язовирна стена.*

*Геодезическото заснемане е извършено с двучестотен GPS приемник „Leica Viva GS08NET“ в RTK режим от Иван Цонев Иванов. Измерванията са извършени директно на чупките на съществуващите граници.*

*Точност на определяне на подробните точки в хоризонтално и вертикално отношение – 1.3 до 3.9 см.*

*Координатна система: 2005-кадастрална.*

*Установено е, че несъвпаденията в линейно отношение между данните от измерванията и цифровият модел са значителни /от 0.96м до 26.50м/ и не са в допустимите норми. Изчислена е грешката в абсолютно положение на 2 характерни подробни точки по формула:*

*∆S =* $\sqrt{\left(x-x°\right)^{2}+\left(y-y°\right)^{2}}$

*при т.24 = 0.96м., при т.37 = 26.50м.“*

Извода от посочените по-горе данни е, че е извършено геодезическо заснемане за определяне на границите на язовир, преливник, язовирна стена и образуване на нови ПИ – преливник и язовирна стена, чието измерване е директно на чупките на съществуващите граници.

Предмета на геодезическото заснемане за определяне на границите на язовир, преливник, язовирна стена и образуване на нови ПИ – преливник и язовирна стена, не е изпълнение на необходимото отразяване на сервитутната ивица, съгласно разпоредбата на чл. 63, ал. 1 от Наредба № 7/2003 г. за правила и нормативи за устройство на отделните видове територии и устройствени зони: "необходимата площ за язовири и водоеми се определя от очертанията на чашата при максимално водно ниво на преливника, определено при условията на обезпеченост 1 на сто, като при язовирите откъм сухия откос на стената се добавя ивица, равна на 2 пъти височината на стената, мерено от петата на откоса".

Цитираната разпоредба сочи, че е нужно осъществяване на процедура по техническото установяване на тази необходима площ и едва след приключването й със съответната документация, могат да се предприемат годни стъпки по придобиване на правото на собственост върху поземлените имоти.

Отделно с Договор №8/30.05.2022 г. за консултантски услуги, Областният управител на област Търговище е възложил задача на инж. Н. А. **-** Вещо лице по списъка на ВОС, със специалност: Хидромелиоративно строителство с квалификация: инженер водостроител:

**От хидротехническа гледна точка съвкупност от поземлени имоти с идентификатори: 15895.8.24 с площ 22 111м2, 15895.5.10 с площ 746м2 и 15895.5.11 с площ 2506 м2 находящи се в землището на село Голямо Ново, община Търговище, отговарят ли на понятието за „язовир" по смисъла на Пар. 1, ал. 1, т. 94 от Допълнителните разпоредби на Закона за водите?**

Поставената задача е изпълнена от инж. А., който след обстойно запознаване с предоставените му материали (Заявление вх. №ДС-03-04-6/19.05.2022 г. с приложенията към него), както и на основание нормативната база: Закон за водите, Наредба за условията и реда за осъществяване на техническата и безопасна експлоатация на язовирните стени и на съоръженията към тях и за осъществяване на контрол за техническото им състояние, Публичния регистър на язовирите към Черноморски басейнов район, Констативен протокол от оглед на язовирна стена от 26.04.2021 г. за проверка и създадената организация за експлоатация на язовирната стена и съоръженията към нея е дал своето заключение в техническа експертиза с вх. №ДС-03-04-6-6/13.06.2022 г.

В своята експертиза инж. А. е заключил, че не може съвкупността от поземлени имоти с идентификатори: 15895.8.24 с площ 22 111м2, 15895.5.10 с площ 746м2 и 15895.5.11 с площ 2506 м2, находящи се в землището на село Голямо Ново, община Търговище, да бъде класифицирана за „язовир“ след като същата НЯМА:

- изходна шахта на основния изпускател и енергогасител;

- наличие на шибърен затвор на основния изпускател потопен в езерото;

- характеристични криви за залетите площи и завирените обеми на водохранилището;

- контролно измерителна система (КИС);

- площ и основните физико-географски характеристики на водосборния басейн;

- преливник напълно обрасъл с невъзможност да провежда водното количество за което е предвиден.

При горепосочените липси и недостатъци този водоем не е включен в регистъра на язовирите към Черноморски басейнов район.

Отделно с мое писмо с изх. №ДС-03-04-6-1/23.05.2022 г. е изискано от община Търговище, да ми бъдат предостави писмени доказателства за изпълнението на изискванията на чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

В случая общинска администрация е приложила незаверени копия от документи на магнитен носител – диск. След тяхното запознаване, считам, че документацията не е актуална към настоящия момент на разглеждане на заявлението и е непълна, тъй като не покрива всички императивни изисквания по чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние. Отделно за язовирите, които нямат изградена КИС, се изгражда такава съгласно изискванията от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

Посочените по-горе констатации, водят до извода, предлаганатасъвкупност от поземлени имотиза прехвърляне в собственост на държавата не отговаря на понятието за язовир, съгласно § 1, ал. 1, т. 94 от Допълнителните разпоредби на Закона за водите.

Самото теоретично предположение на собственика на поземлени имоти /основаващо се на извършено вписване в АОС №№1141/10.08.2021 г., 1142/10.08.2021 г. и 1143/10.08.2021 г./, не може да се приеме за валидно доказване, че съответните съоръжения попадат в обхвата на законовата дефиниция на понятието „язовир“. Доколкото язовирът е определен като водностопанска „система“, т.е. множество функционално свързани обекти, разглеждани като едно цяло, то липсата на някой от посочените елементи препятства възможността даден обект да бъде определен като язовир.

В случая областният управител, с оглед изпълнението на законовите разпоредби следва да се съобрази с определението за язовир, а именно: „„Язовир“ е водностопанска система, включваща водния обект, язовирната стена, съоръженията и събирателните деривации, както и земята, върху която са изградени“.

Във връзка с гореизложеното, в съответствие с указанията в писмо изх. №91-00-92/12.12.2019 г. на Министъра на икономиката и Министъра на регионалното развитие и благоустройството, писмо изх. №УСЯ-188/06.03.2020 г. на Изпълнителния директор на ДП „Управление и стопанисване на язовири“ *(сведени на вниманието на общинска администрация с указателни писма изх. №№ДС-03-16-35-19/16.03.2020 г. и ДС-03-16-35-21/25.03.2020 г. на Областния управител на област Търговище)* и с цел точното изпълнение на разпоредбата на § 1, ал. 1, т. 94 от ДР на ЗВ в издадените актове за публична общинска собственост по отношение на поземлените имоти, които се предлагат за прехвърляне в собственост е необходимо да са вписани всичките имоти, върху които е разположен водният обект, както и имотите върху които са изградени съответните съоръжения.

Това е възможно след изпълнение на техническо задание за поземлените имоти – публична общинска собственост, съобразено с изискванията на чл. 63 от Наредба № 7/2003 г. за правила и нормативи за устройство на отделните видове територии и устройствени зони ичл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

При така представените към настоящия момент от община Търговище документи, същите не идентифицират по безспорен начин, ПИ с идентификатори 15895.8.24, 15895.5.10 и 15895.5.11катоязовир.

Тези данни се потвърждават и от т. 5 в Таблица за собственост на язовирите – област Търговище с вх. №ДС-03-16-35-37/15.07.2020 г. на инж. Красимир Кръстев – Ръководител регионално звено, поделение Варна на Държавно предприятие "Управление и стопанисване на язовири", където в раздел „Съоръжения в обхвата на язовира“ е отразено в графа „Водно огледало“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено е посочил – **15895.8.23 - стоп. от общината; 15895.8.26 - стоп. от общината**.

В графа „Воден откос“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **15895.8.23 - стоп. от общината**.

В графа „Корона“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено, поделение Варна на Държавно предприятие "Управление и стопанисване на язовири", е посочил – **15895.8.19 – общ.публична**.

В графа „Въздушен откос“ на въпроса Попада ли в имота по акта за собственост? - **Не**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) ръководителя е посочил – **15895.8.19 – общ.публична**; **15895.5.9 – общ.частна**; **15895.5.7 – частна**.

В графа „Преливник“ на въпроса Попада ли в имота по акта за собственост? - **Не**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **15895.8.26 - стоп. от общината**.

Отделно в графа „Бързоток след преливника“ на въпроса Попада ли в имота по акта за собственост? – **Не**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **15895.8.26 - стоп. от общината; 15895.5.7 – частна**; **15895.5.8 – общ.частна**.

Вграфа „Изходна шахта на основен изпускател“ на въпросаПопада ли в имота по акта за собственост? – **Не**.На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **15895.5.9 – общ.частна**.

В графа „Енергогасител на основен изпускател“ на въпросаПопада ли в имота по акта за собственост? – **Не**.На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **15895.5.9 – общ.частна**.

Отделно в графа „Отводящ канал след преливник/основен изпускател“ на въпроса Попада ли в имота по акта за собственост? – **Не може да се прецени по сателитната снимка**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **Не може да се прецени по сателитната снимка**.

В графите за съоръженията Енергогасител след преливника, Основен изпускател и Бързоток на енергогасител на основен изпускател **не са посочени данни** от страна на държавното предприятие.

Изготвената обобщена таблица от Регионалното звено, поделение Варна на Държавно предприятие "Управление и стопанисване на язовири", е постъпила в Областна администрация – област Търговище на основание изпратените на официални ел. пощи - varna@dpusia.bg и office\_varna@dpusia.bg от страна на администрацията всички документи депозирани за безвъзмездно прехвърляне на държавата на язовири – общинска собственост от Кмета на община Търговище.

В случая единственият официален документ в който са посочени елементите на предлагания за прехвърляне в собственост на държавата поземлени имоти за които общинска администрация твърди, че са части от язовир е с АОС №№1141/10.08.2021 г., 1142/10.08.2021 г. и 1143/10.08.2021 г., което в случая не е неопровержимо доказателство.

За да бъде извършено безвъзмездно прехвърляне в собственост на държавата на язовир – то съответната общинска администрация, следва напълно и безспорно да докаже, че цялата водностопанска система, включваща водния обект, язовирната стена, съоръженията и събирателните деривации, както и земята, върху която са изградени са безспорно нейна собственост, за да може да бъде осъществено прехвърлянето и в последствие да бъде сключен договор за дарение между Кмета на общината, чиято собственост е язовира и съответния областен управител, съгласно Закона за водите. В случая при липса на техническа документация, община Търговище не е доказала категорично и безспорно, че всички елементи описани по-горе са нейна собственост, за да има правото да ги прехвърля и дарява.

Във връзка с дотук изложеното и на основание § 1, ал. 1, т. 94 от Допълнителните разпоредби на Закона за водите, съвкупността от поземлени имоти с идентификатори: 15895.8.24 с площ 22 111м2, 15895.5.10 с площ 746м2 и 15895.5.11 с площ 2506 м2, находящи се в землището на село Голямо Ново, община Търговище, не попада в обхвата на законовата дефиниция на понятието „язовир“, чието легално определение е водностопанска система, включваща водния обект, язовирната стена, съоръженията и събирателните деривации, както и земята, върху която са изградени.

**ІІ.** Връщам предложението и придружаващите го документи на община Търговище.

**ІІІ.** Преписи от заповедта да се изпратят на Кмета на община Търговище, Изпълнителния директор на Държавно предприятие "Управление и стопанисване на язовири" и Министъра на икономиката и индустрията.

Настоящата заповед може да бъде оспорена пред Административен съд – гр. Търговище, чрез органа издал настоящият акт, в 14 – дневен срок от получаването й.

**СТАНИМИР ПАРАШКЕВОВ / П. /**

*Областен управител на област Търговище*

7700 Търговище,ул. Стефан Караджа 2, тел.:+359 601 66 654, факс: +359601 66 654

e-mail: oblast@tg.government.bg, oblast@elnics.com, www.tg.government.bg